Държавен вестник, бр. 59, 2025 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  59
Раздел III
Процедура по разглеждане на заявление за 
издаване на разрешение за извършване на 
пряка чуждестранна инвестиция от Между­
ведомствения съвет за скрининг
Чл. 68г. (1) Процедурата по разглеждане 
на заявлението за извършване на пряка чуж­
дестранна инвестиция от Междуведомствения 
съвет за скрининг започва с регистриране на 
заявлението заедно с придружаващите го доку­
менти от секретариата на Междуведомствения 
съвет непосредствено след получаването им 
от Българската агенция за инвестиции.
(2) Сигнали, становища и мотивирани 
предложения, получени по реда на чл. 27, 
ал. 5 и чл. 27г, ал. 2 и 3 от ЗНИ, се завеждат 
от секретариата непосредствено след получа­
ването им и се извършва проверка по общия 
ред за разглеждане на постъпили заявления 
по ал. 1.
(3) Междуведомственият съвет за скрининг 
може служебно да образува производство по 
проверка на нова или осъществена пряка 
чуждестранна инвестиция в предвидените от 
закона случаи.
Чл. 68д. (1) Секретариатът по чл. 27в, ал. 4 
от ЗНИ организира дейността на Междуведом­
ствения съвет след постъпването на заявление 
по чл. 68в, като:
1. получава и регистрира подадените чрез 
Българската агенция за инвестиции заявле­
ния за извършване на преки чуждестранни 
инвестиции по реда на чл. 27а от ЗНИ заедно 
с придружаващите ги документи, като в три­
дневен срок уведомява членовете на съвета 
за постъпило заявление;
2. изготвя в 14-дневен срок мотивирано 
предложение до Междуведомствения съвет 
за скрининг:
а) за липса на възражение срещу извърш­
ване на инвестицията;
б) за извършване на комплексна проверка 
на инвестицията.
(2) Предложенията по ал. 1 се изготвят 
въз основа на критериите, посочени в чл. 4 
от Регламент (ЕС) 2019/452, като се вземат 
предвид следните фактори:
1. дали пряката чуждестранна инвестиция 
има вероятност да засегне сигурността или 
обществения ред, имайки предвид нейното 
потенциално въздействие върху:
а) критична инфраструктура, била тя физи­
ческа или виртуална, включително свързана с 
енергетиката, транспорта, водите, здравеопаз­
ването, комуникациите, медиите, обработката 
или съхраняването на данни, въздухопла­
ването, отбраната, изборна или финансова 
инфраструктура, чувствителни съоръжения, 
както и земя и недвижимо имущество, които 
са от решаващо значение за използването на 
такава инфраструктура;
б) критични технологии и изделия с двойна 
употреба съгласно определението в член 2, 
точка 1 от Регламент (ЕС) № 2021/821 на Ев­
ропейския парламент и на Съвета от 20 май 
2021 г. за въвеждане на режим на Съюза 
за контрол на износа, брокерската дейност, 
техническата помощ, транзита и трансфера 
на изделия с двойна употреба, включително 
изкуствен интелект, роботика, полупровод­
ници, киберсигурност, въздухоплавателни 
и отбранителни технологии, технологии за 
съхраняване на енергията, квантови и яд­
рени технологии, както и нанотехнологии и 
биотехнологии;
в) доставката на критични ресурси, вклю­
чително на енергия или суровини, в т.ч. дей­
ности, свързани с нефт и продукти от нефтен 
произход, както и върху продоволствената 
сигурност;
г) достъпа до чувствителна информация, 
включително лични данни, или способността 
да се контролира такава информация; или
д) свободата и плурализма на медиите;
2. дали пряката чуждестранна инвестиция 
има вероятност да засегне сигурността или об­
ществения ред, имайки предвид по-специално:
а) дали чуждестранният инвеститор е пряко 
или косвено контролиран от правителство­
то, включително от държавните органи или 
въоръжените сили на трета държава, вклю­
чително чрез структурата на собствеността 
или значително финансиране;
б) дали чуждестранният инвеститор вече е 
участвал в дейности, засягащи сигурността или 
обществения ред в дадена държава членка, или
в) дали има сериозен риск чуждестран­
ният инвеститор да участва в незаконни или 
престъпни дейности.
Чл. 68е. (1) Междуведомственият съвет за 
скрининг в срок 10 дни след постъпване на 
предложението по чл. 68д, ал. 1, т. 2 заедно 
със заявлението за извършване на пряка 
чуждестранна инвестиция, всички приложени 
към него документи и изразените становища 
от други органи и институции или външни 
експерти взема решение за:
1. допускане извършването на инвестицията 
без комплексна проверка;
2. извършване на комплексна проверка.
(2) Междуведомственият съвет за скрининг 
има право да изисква становища и от други 
органи или институции, чиито представители 
не са включени в състава му.
(3) При необходимост от експертно стано­
вище Междуведомственият съвет за скрининг 
въз основа на свои критерии за подбор може 
да наема консултанти със специални знания, 
чието участие в оценката на инвестицията не 
води до конфликт на интереси или до риск